CELEX: 32018R0837
Language: el
Date: 2018-05-31 00:00:00
Title: Εκτελεστικός κανονισμός (ΕΕ) 2018/837 της Επιτροπής, της 31ης Μαΐου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

7.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/837 ΤΗΣ ΕΠΙΤΡΟΠΉΣ
   της 31ης Μαΐου 2018
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαΐου 2018.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Προϊόν αποτελούμενο από τα ακόλουθα συστατικά (% κατά βάρος):
               
               
                  2106 90 98 
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 2106 , 2106 90  και 2106 90 98 .
                  Η κατάταξη του προϊόντος στο κεφάλαιο 30 ως φαρμάκου αποκλείεται, επειδή δεν αναφέρονται οι καθορισμένες ασθένειες, αδιαθεσίες ή τα συμπτώματά τους για τα οποία γίνεται χρήση του προϊόντος. Ως εκ τούτου, το προϊόν δεν πληροί τις προϋποθέσεις της συμπληρωματικής σημείωσης 1 του κεφαλαίου 30 πρώτο εδάφιο στοιχείο α).
                  Η κατάταξή του ως ποτού στο κεφάλαιο 22 αποκλείεται, επειδή το προϊόν δεν είναι απευθείας πόσιμο (βλέπε επίσης τις επεξηγηματικές σημειώσεις της συνδυασμένης ονοματολογίας για το κεφάλαιο 22, γενικές παρατηρήσεις, δεύτερο εδάφιο, δεύτερη πρόταση).
                  Το προϊόν περιέχει ένα γλυκαντικό, διάφορες βιταμίνες και μεγάλη ποσότητα γλυκερίνης. Ως εκ τούτου, έχει πιο πολύπλοκη σύνθεση απ' ό,τι ένα απλό σιρόπι από ζάχαρη που υπάγεται στις διακρίσεις 2106 90 30  έως 2106 90 59  [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 2106 , σημείο (12)].
                  Η συγκεκριμένη χρήση για την οποία προορίζεται υποδεικνύεται επίσης από τη συσκευασία και την επισήμανσή του ως συμπληρώματος διατροφής για τη λιανική πώληση. Από τα αντικειμενικά χαρακτηριστικά και τις ιδιότητες του προϊόντος, και ιδίως από τη σύνθεσή του, καθώς και τη μορφή της παρουσίασής του, προκύπτει σαφώς ότι το προϊόν προορίζεται για εξειδικευμένη χρήση, για την υποστήριξη του ανοσοποιητικού συστήματος, αντί για μια πιο γενική χρήση, όπως συμβαίνει με τα σιρόπια από ζάχαρη.
                  Ως εκ τούτου, το προϊόν πρέπει να καταταχθεί στον κωδικό ΣΟ 2106 90 98  ως «άλλο παρασκεύασμα διατροφής».
               
            
                  
                              —
                           
                           
                              νερό
                           
                        
               
                  41,6
               
            
                  
                              —
                           
                           
                              ζάχαρη
                           
                        
               
                  18,1
               
            
                  
                              —
                           
                           
                              γλυκερίνη
                           
                        
               
                  15,1
               
            
                  
                              —
                           
                           
                              κιτρικό οξύ
                           
                        
               
                  13,9
               
            
                  
                              —
                           
                           
                              μαλτοδεξτρίνη
                           
                        
               
                  4,1
               
            
                  
                              —
                           
                           
                              ασκορβικό οξύ
                           
                        
               
                  3,0
               
            
                  
                              —
                           
                           
                              γλυκοζίτες στεβιόλης
                           
                        
               
                  1,8
               
            
                  
                              —
                           
                           
                              φυσικά αρώματα
                           
                        
               
                  1,1
               
            
                  
                              —
                           
                           
                              μικρές ποσότητες βιταμινών B6, B12 και φολικού οξέος (B9).
                           
                        
            
                  Το προϊόν είναι ένα μη αλκοολούχο, αρωματισμένο και έγχρωμο υγρό το οποίο χρησιμοποιείται ως συμπλήρωμα διατροφής μετά από αραίωση. Δεν είναι απευθείας πόσιμο.
                  Το προϊόν προορίζεται να χρησιμοποιηθεί για την υποστήριξη του ανοσοποιητικού συστήματος και την παροχή ενέργειας στο ανθρώπινο σώμα. Η ημερήσια δόση του προϊόντος είναι δύο χιλιοστόλιτρα, ποσότητα που πρέπει να διαλυθεί πριν από την κατανάλωση. Η εν λόγω ημερήσια δόση περιλαμβάνει 40 mg βιταμίνης C, 1 mg βιταμίνης B6, 200 μg φολικού οξέος και 2 μg βιταμίνης B12.
                  Το προϊόν παρουσιάζεται σε πλαστική σταγονομετρική φιάλη των 60 ml για τη λιανική πώληση.